Michael Aoun
Michael Aoun Res apud Vicidata repertae: Nativitas: 30 Septembris 1933; Haret Hreik Patria: Libanus Familia Coniunx: Nadia El-Chami Aoun Proles: Claudine Aoun Roukoz Michael Naim Aoun (Arabice ميشال عون Mīšāl ʿAūn; Francice Michel Aoun) est praefectus militaris Libanicus et dux factionis politicae ibidem. Parentibus Christianis in Beryti suburbio Haret Hreik die 19 Februarii 1935 natus, ad summum imperium exercitus Libanici promotus in bello civile copiis praefuit. Ab anno 1988 functus est Primi Ministri et Praesidis muneribus, sed anno 1990 ab altero regimine Libanico, quod eius imperium legitimum esse negavit, Syriaque devictus in exsilium Francicum fugit. Post Syriae recessum anno 2005, ex exilio revocatus atque ab ingenti multitudine admirantium receptus instituit Commotionem Nationalem Liberam, quae se cum Hizbullah, Amal, Marada, aliisque in foedus dedit, ut regimen everterent. Suffragatur ei magna vel fortasse maior pars Christianorum Libanicorum. Die 31 Octobris 2016 praeses Libani electus est, comitiis parlamentariis iam antea quadragesies et quinquies vano habita.